CELEX: 22005D0058
Language: sl
Date: 2005-04-29 00:00:00
Title: Sklep Skupnega odbora EGP št. 58/2005 z dne 29. aprila 2005 o spremembi Priloge II (Tehnični predpisi, standardi, preskušanje in certificiranje) k Sporazumu EGP

15.9.2005   
            
            
               SL
            
            
               Uradni list Evropske unije
            
            
               L 239/36
            
         
      SKLEP SKUPNEGA ODBORA EGP št. 58/2005
   z dne 29. aprila 2005
   o spremembi Priloge II (Tehnični predpisi, standardi, preskušanje in certificiranje) k Sporazumu EGP
   SKUPNI ODBOR EGP JE —
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga II k Sporazumu je bila spremenjena s Sklepom Skupnega odbora EGP št. 43/2005 z dne 11. marca 2005 (1).
            
         
               (2)
            
            
               Uredbo (ES) št. 2065/2003 Evropskega parlamenta in Sveta z dne 10. novembra 2003 o aromah dima, ki se uporabljajo ali so namenjene uporabi v ali na živilih (2), je treba vključiti v Sporazum.
            
         
               (3)
            
            
               Direktivo Komisije 2004/19/ES z dne 1. marca 2004 o spremembi Direktive 2002/72/ES o polimernih materialih in izdelkih, namenjenih za stik z živili (3),, je treba vključiti v Sporazum —
            
         SKLENIL:
   Člen 1
   Poglavje XII Priloge II k Sporazumu se spremeni:
   
               1.
            
            
               V točki 54zzb (Direktiva Komisije 2002/72/ES) se doda naslednja alinea:
               
                           „—
                        
                        
                           
                              32004 L 0019: Direktiva Komisije 2004/19/ES z dne 1. marca 2004 (UL L 71, 10.3.2004, str. 8).“
                        
                     
         
               2.
            
            
               Za točko 54zzo (Uredba Komisije (ES) št. 608/2004) se vstavi naslednja točka:
               
                           „54zzp.
                        
                        
                           
                              32003 R 2065: Uredba (ES) št. 2065/2003 Evropskega parlamenta in Sveta z dne 10. novembra 2003 o aromah dima, ki se uporabljajo ali so namenjene uporabi v ali na živilih (UL L 309, 26.11.2003, str. 1).
                           Za namene tega sporazuma velja določba Uredbe z naslednjo prilagoditvijo:
                           Odstavku 3 člena 14 se doda naslednje:
                           ‚Uredba (ES) št. 1049/2001 Evropskega parlamenta in Sveta z dne 30. maja 2001 o dostopu javnosti do dokumentov Evropskega parlamenta, Sveta in Komisije se za uporabo te uredbe uporablja tudi za katere koli dokumente organa v zvezi z državami EFTA.’“
                        
                     
         Člen 2
   Besedili Uredbe (ES) št. 2065/2003 in Direktive 2004/19/ES v islandskem in norveškem jeziku, ki se objavita v Dopolnilu EGP k Uradnemu listu Evropske unije, sta verodostojni.
   Člen 3
   Ta sklep začne veljati 30. aprila 2005, pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (4).
   Člen 4
   Ta sklep se objavi v oddelku EGP in Dopolnilu EGP Uradnega lista Evropske unije.
   
      V Bruslju, 29. aprila 2005
      
         
            Za Skupni odbor EGP
         
         
            Predsednik
         
         Richard WRIGHT
         
      
   
   
      (1)  UL L 198 de 28.7.2005, str. 45.
   
      (2)  UL L 309, 26.11.2003, str. 1.
   
      (3)  UL L 71, 10.3.2004, str. 8.
   
      (4)  Navedena ni nobena ustavna zahteva.